CELEX: 52019DP0009
Language: sl
Date: 2019-09-17 00:00:00
Title: Sklep Evropskega parlamenta z dne 17. septembra 2019 o predlogu Evropske centralne banke za imenovanje podpredsednika nadzornega odbora Evropske centralne banke (N9-0008/2019 – C9-0028/2019 – 2019/0903(NLE))

6.5.2021   
            
            
               SL
            
            
               Uradni list Evropske unije
            
            
               C 171/35
            
         
      P9_TA(2019)0009
      Imenovanje podpredsednika nadzornega odbora Evropske centralne banke
      Sklep Evropskega parlamenta z dne 17. septembra 2019 o predlogu Evropske centralne banke za imenovanje podpredsednika nadzornega odbora Evropske centralne banke (N9-0008/2019 – C9-0028/2019 – 2019/0903(NLE))
      (Odobritev)
      (2021/C 171/09)
      
         Evropski parlament,
      
                  —
               
               
                  ob upoštevanju predloga Evropske centralne banke z dne 9. aprila 2019 o imenovanju podpredsednika nadzornega odbora Evropske centralne banke (C9-0028/2019),
               
            
                  —
               
               
                  ob upoštevanju člena 26(3) Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1),
               
            
                  —
               
               
                  ob upoštevanju Medinstitucionalnega sporazuma med Evropskim parlamentom in Evropsko centralno banko o praktičnih podrobnostih uresničevanja demokratične odgovornosti in nadzora nad opravljanjem nalog, prenesenih na Evropsko centralno banko v okviru enotnega mehanizma nadzora (2),
               
            
                  —
               
               
                  ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU (3),
               
            
                  —
               
               
                  ob upoštevanju člena 131 Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A9-0007/2019),
               
            
                  A.
               
               
                  ker člen 26(3) Uredbe (EU) št. 1024/2013 določa, da Evropska centralna banka (ECB) Parlamentu predloži v odobritev predlog o imenovanju podpredsednika svojega nadzornega odbora ter da se podpredsednik izbere izmed članov izvršilnega odbora ECB;
               
            
                  B.
               
               
                  ker člen 26(2) Uredbe (EU) št. 1024/2013 določa, da se pri imenovanju članov nadzornega odbora v skladu s to uredbo spoštujejo načela uravnotežene zastopanosti spolov, izkušenost in kvalifikacije;
               
            
                  C.
               
               
                  ker je Evropski svet 22. novembra 2012 Yvesa Merscha imenoval za člana izvršilnega odbora ECB za osemletni mandat z veljavnostjo od 15. decembra 2012 v skladu s členom 283(2) Pogodbe o delovanju Evropske unije;
               
            
                  D.
               
               
                  ker je ECB 9. aprila 2019 Parlamentu predložila predlog o imenovanju Yvesa Merscha za podpredsednika nadzornega odbora ECB za preostali del njegovega mandata za člana izvršilnega odbora ECB, ki se izteče 14. decembra 2020;
               
            
                  E.
               
               
                  ker je Odbor Parlamenta za ekonomske in monetarne zadeve nato preveril kvalifikacije predlaganega kandidata, zlasti glede na zahteve iz člena 26(2) in (3) Uredbe (EU) št. 1024/2013;
               
            
                  F.
               
               
                  ker je imel predlagani kandidat 4. septembra 2019 predstavitev v odboru, ki jo je začel z uvodnim nagovorom, nato pa je odgovarjal na vprašanja članov odbora;
               
            
               
                  1.
               
               
                  odobri imenovanje Yvesa Merscha za podpredsednika nadzornega odbora Evropske centralne banke;
               
            
               
                  2.
               
               
                  naroči svojemu predsedniku, naj ta sklep posreduje Svetu, Komisiji, Evropski centralni banki in vladam držav članic.
               
            
         (1)  UL L 287, 29.10.2013, str. 63.
      
         (2)  UL L 320, 30.11.2013, str. 1.
      
         (3)  Sprejeta besedila, P8_TA(2019)0211.